Clark Clifford
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie fra 1960
Clark Clifford var en amerikansk jurist og politiker for Det demokratiske partiet. Fra 1946 var han en av president Harry S. Trumans nærmeste rådgivere. I 1951–1991 var han advokat i Washington og utførte i perioder oppdrag for presidentene.
Dwight D. Eisenhower engasjerte ham til å lede sammensmeltingen av de tre departementene for hær, flåte og flyvåpen til et felles forsvarsdepartement. Etter presidentvalget i 1960 fikk John F. Kennedy Clifford til å være sin forbindelsesmann med Eisenhowers avgående administrasjon. Etter fiaskoen med invasjonsforsøket på Cuba våren 1961 ble Clifford leder for et særskilt råd for vurdering av etterretningsrapporter, et verv han beholdt under president Lyndon B. Johnson til 1968. Han var også forsvarsminister i 1968–1969. Hans rolle i en internasjonal finansskandale svekket senere hans posisjon. Les mer i Store norske leksikon Det demokratiske partiet USAs politiske system USAs historie 1945–2001